b'\n_START_ARTICLE_\nOlavi J\xc3\xa4rvi\n_START_PARAGRAPH_\nOlavi Edvard J\xc3\xa4rvi (2. tammikuuta 1918 Helsinki \xe2\x80\x93 8. hein\xc3\xa4kuuta 1994 Al Haurin Grande, Espanja) ty\xc3\xb6skenteli useiden suomalaisten aikakauslehtien p\xc3\xa4\xc3\xa4toimittajana.\n_START_SECTION_\nHenkil\xc3\xb6historia\n_START_PARAGRAPH_\nOlavi J\xc3\xa4rven vanhemmat olivat kauppias Juho J\xc3\xa4rvi ja Sigrid Maria Myllyoja ja puoliso vuodesta 1943 Sirkka Sinikka Nevalainen. J\xc3\xa4rvi tuli ylioppilaaksi 1937. Seuran toimittaja ja toimitussihteeri h\xc3\xa4n oli 1944\xe2\x80\x931946 ja p\xc3\xa4\xc3\xa4toimittaja 1954\xe2\x80\x931961. Kustannusyhti\xc3\xb6 Mantereen toimistop\xc3\xa4\xc3\xa4llikk\xc3\xb6 ja 100-julkaisun p\xc3\xa4\xc3\xa4toimittaja J\xc3\xa4rvi oli 1946\xe2\x80\x931949, Miesten Kesken -lehden p\xc3\xa4\xc3\xa4toimittaja 1949\xe2\x80\x931951, Suomen Autoklubin tiedotusp\xc3\xa4\xc3\xa4llikk\xc3\xb6 ja Moottorin p\xc3\xa4\xc3\xa4toimittaja 1952\xe2\x80\x931954, Koti-Postin p\xc3\xa4\xc3\xa4toimittaja 1961\xe2\x80\x931976 ja viel\xc3\xa4 nuorisolehti Jipon p\xc3\xa4\xc3\xa4toimittaja vuodesta 1977. H\xc3\xa4n oli my\xc3\xb6s Lipe\xc3\xa4kala-julkaisun toimittajia 1947\xe2\x80\x931953, samoin kuin suomentaja, joka julkaisi tietoteoksia, novelleja ja pakinoita.'